Սիրելի´ աշակերտներ, հարգարժան ուսուցիչներ և ծնողներ, Իջևան համայնքի ավագանու և իմ անունից ջերմորեն շնորհավորում եմ ձեզ սեպտեմբերի 1-ի՝ գիտելիքի ու դպրության օրվա կապակցությամբ: Այսօր Հայաստանի Հանրապետության բոլոր կրթօջախներում կհնչի առաջին զանգը՝ ազդարարելով մուտքը գիտելիքի աշխարհ: Որակյալ կրթությունը, բարձրակարգ մասնագետ լինելը ժամանակի հրամայականն են և միայն արդիական գիտելիքներով մենք կարող ենք հաղթահարել բոլոր մարտահրավերները: Ուզում եմ շեշտել, որ ոչ մի երեխա չպետք է դուրս մնա կրթությունից՝ սոցիալական վիճակի կամ հաշմանդամության պատճառով․ ներառականությունն ու յուրաքանչյուր մարդու արժանապատվության նկատմամբ հարգանքը պետք է լինեն մեր հետագա նախաձեռնությունների հիմքում։ Գիտելիքի շնորհիվ է հնարավոր հասնել հաջողությունների, փոխել կյանքի ու անգամ պատմության ընթացքը՝ դառնալով պետության համար օգտակար մարդ։ Ջերմորեն շնորհավորում եմ ինչպես առաջին դասարանցիներին, այնպես էլ ԲՈՒՀ-ի շեմին առաջին անգամ ոտք դնող ուսանողներին՝ նրանց մաղթելով լուսավոր ճանապարհ և բարձր առաջադիմություն: Դուք ունեք բարձր մասնագիտական կարողություններ ունեցող ուսուցիչներ, ովքեր նվիրումով են կատարում սերունդների կրթության և դաստիարակության դժվարին գործը։ Սիրելի´ մանկավարժներ, ձեզ նույնպես մաղթում եմ հաջողություն՝ ձեր շնորհակալ և պատվաբեր աշխատանքում։ Շնորհավորելով նոր ուսումնական տարվա կապակցությամբ` մաղթում եմ ձեզ բարձր առաջադիմություն և բազմաթիվ նվաճումներ՝ հանուն Հայաստանի վաղվա օրվա, հանուն յուրաքանչյուրիս բարօրության ու անվտանգ կյանքի։ Ձեզ բարի երթ